**Қазақстан Республикасының**

 **Премьер-Министрі**

 **Ә.А. Смайыловқа**

**«Арнайы қорғау дәрежесін талап ететін баспа өнімін берушілерді айқындау, сондай-ақ олардан сатып алынатын осындай өнімнің тізбесін бекіту және Қазақстан Республикасы Үкіметінің кейбір шешімдерінің күші жойылды деп тану туралы» Қазақстан Республикасы Үкіметінің**

**2015 жылғы 31 желтоқсандағы №1162 қаулысына толықтырулар енгізу туралы» Қазақстан Республикасының Үкіметі қаулысының жобасына**

**ТҮСІНДІРМЕ ЖАЗБА**

**1. Әзірлеуші мемлекеттік органның атауы**

Қазақстан Республикасының Ұлттық Банкі.

**2. Тиісті нормативтік құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне және Үкімет пен Кеңсе басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздер және/немесе оны қабылдау қажеттігінің басқа да негіздемелері**

1) Қазақстан Республикасының Президенті «Қазақстан-2050»: Қалыптасқан мемлекеттің жаңа саяси бағыты» стратегиясын Қазақстан халқына Жолдауын шикізаттық емес секторды кеңейтуге баса назар аудара отырып, жаңа өндірістерді дамыту бөлігінде іске асыру және «Экономиканы әртараптандыруды жеделдету» негізгі бағытын іске асыру үшін «Қазақстан-2050» стратегиясының ұзақ мерзімді басымдықтарына сәйкес әзірленген Қазақстан Республикасының индустриялық-инновациялық дамуының мемлекеттік бағдарламасына сәйкес жүргізуші куәліктерін және көлік құралдарын тіркеу туралы куәліктерді өндіруде қазақстандық қамту үлесін арттыру;

2) Қазақстан Республикасы Ішкі істер министрінің 2019 жылғы
24 қазандағы № 924 «Жеке басты куәландыратын құжаттарды дайындаумен технологиялық байланысты қызмет түрлерінің тізбесін бекіту туралы» бұйрығына сәйкес, жүргізуші куәлігінің бланкілерін дайындау және көлік құралдарын мемлекеттік тіркеу туралы куәліктер «Қазақстан Республикасы Ұлттық Банкінің Банкнот фабрикасы» шаруашылық жүргізу құқығындағы республикалық мемлекеттік кәсіпорнынан (бұдан әрі – БФ РМК) сатып алынатын, ерекше қорғау дәрежесін талап ететін баспа өнімдерінің тізбесіне енгізілген куәландыратын құжаттарын жасаумен технологиялық тұрғыдан байланысты;

3) ИКАО Doc 9303 халықаралық стандарты *(Машинамен оқылатын жол жүру құжаттары құжаттары (бұдан әрі – МОЖЖҚ) 2-бөлім. Қауіпсіздікке қатысты сипаттамалары)* сәйкес жүргізуші куәлігі мен көлік құралын тіркеу туралы куәліктің бланкілері арнайы қорғау дәрежесін талап етеді.

**3. Жоба бойынша қаржылық шығындардың қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есептеулер, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі)**

Жобаны қабылдау республикалық бюджеттен шығыстарға алып келмейді.

**4. Жоба қабылдаған жағдайда болжанатын салдар**

Жобаны қабылдау теріс әлеуметтік-экономикалық және саяси-құқықтық, экологиялық, демографиялық салдарға алып келмейді.

**5. Нақты мақсаттар және күтілетін нәтижелердің мерзімі**

Жобаның мақсаты – баспа және қағаз өнімдері нарығында мемлекеттің экономикалық қауіпсіздігін қамтамасыз ету (соның ішінде жүргізуші куәлігі мен көлік құралын тіркеу куәлігінің бланкілері).

Жобаны қабылдаудың күтілетін нәтижелерінің болжамы – баспа қағаз өнімдерін дайындау нарығында қауіпсіздікті және мемлекеттік мүдделерді қорғауды қамтамасыз ету, жалған баспа және қағаз өнімдерінің нарықта пайда болу тәуекелін төмендету болып табылады.

Күтілетін нәтижелердің мерзімі: мерзімсіз.

**6. Жобада қаралатын мәселелер бойынша Президенттің және/немесе Үкіметтің бұрын қабылданған актілері және олардың іске асырылуы нәтижелері туралы мәліметтер**

Жоқ

**7. Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдаудың немесе қолданыстағы актілерге өзгерістер және/немесе толықтырулар енгізудің талап етілетінін көрсету) не ондай қажеттіліктің болмауы**

Талап етілмейді.

**8. Ұсынылған халықаралық шарттың жобасын кейіннен ратификациялау қажеттігі туралы ақпарат**

Халықаралық шарт болып табылмайды.

**9. Мемлекеттік құпияларды және (немесе) қызметтік ақпаратты қамтитын жобаларды қоспағанда, Кеңсе Басшысы мен Байланыс және ақпарат министрлігінің 2011 жылғы 20 мамырдағы № 25-1-32қбпү/22П-қбпү бірлескен бұйрығымен бекітілген «Қазақстан Республикасы Үкіметінің мобильдік кеңсесі» ақпараттық жүйесінде беруге рұқсат етілген қызметтік ақпарат тізбесіне сәйкес жобаларды және оларға материалдарды «Қазақстан Республикасы Үкіметінің мобильдік кеңсесі» ақпараттық жүйесі арқылы Үкімет мүшелерінің мобильдік құрылғыларына беру мүмкіндігі**

Рұқсат етіледі.

**10. Жобаны мемлекеттік органның интернет-ресурсында, сондай-ақ ашық нормативтік құқықтық актілердің интернерт-порталында орналастыру туралы ақпарат (күні, байт саны)**

Жоба 2022 жылғы \_\_ мамырда Қазақстан Республикасы Ұлттық Банкінің [www.nationalbank.kz](http://www.nationalbank.kz) интернет-ресурсында орналастырылған, байт саны: \_\_\_ КБ.

Ашық нормативтік құқықтық актілердің интернет-порталында орналастыру талап етілмейді, өйткені жоба нормативтік құқықтық акт болып табылмайды.

**11. Тауарлардың, көрсетілетін қызметтердің саудасына немесе зияткерлік меншік құқықтарына қатысты жобаның, сондай-ақ әлеуметтік мәні бар қаулы жобасына баспасөз релизінің уәкілетті мемлекеттік органдардың интернет-ресурстарында орналастырылғаны туралы ақпарат**

Талап етілмейді**.**

**12. Қаулы жобасының Қазақстан Республикасы ратификациялаған халықаралық шарттарға және Қазақстан Республикасы қатысушы болып**

Сәйкес келеді.

**13. Үкімет актісінің қолданысқа енгізілуіне байланысты жеке кәсіпкерлік субъектілері шығындарының азаюын және/немесе ұлғаюын растайтын есептеулердің нәтижелері**

Талап етілмейді, өйткені жеке бизнестің шығындарына әсер етпейді. Сонымен бірге, жүргізуші куәлігі мен көлік құралын тіркеу куәлігі бланкілері
БФ РМК-да 2019 жылдан бері жасалып жатқанын атап өтеміз.

**14. Қазақстан Республикасы Ұлттық кәсіпкерлер палатасының және жеке кәсіпкерлік субъектілерінің аккредиттелген бірлестіктерінің сараптамалық қорытындысымен келіспеу себептерінің негіздемесі**

Талап етілмейді, өйткені нормативтік құқықтық акт болып табылмайды.

**Қазақстан Республикасы**

 **Ұлттық Банкінің Төрағасы Пірматов Ғ.О.**

2022 жылғы « \_\_\_ » \_\_\_\_\_\_\_\_